Շվեդիայի հայ համայնքներում իրենց հոգևոր ծառայությունն են բերել Տ. Արսեն արքեպիսկոպոս Բերբերյանը, Անուշավան ծայրագույն վարդապետ Զղջանյանը, Տ. Ներսեհ վարդապետ Խալաթյանը, Տ. Դանիել վարդապետ Թումանյանը, Տ. Բարսեղ ավագ քահանա Խաչերյանը, Տ. Մկրտիչ քահանա Գրիգորյան, Տ. Նորայր քահանա Գյանջումյանը: 2013 թվականի նոյեմբերի 13-ից Ամենայն Հայոց Հայրապետի տնօրինությամբ Սկանդինավիայի երկրների հայ համայնքների հոգևոր պատասխանատու է նշանակվել Տ. Եղիշե վարդապետ Ավետիսյանը: Եղիշե վարդապետը եկեղեցական արարողություններ և պատարագներ է մատուցում Դանիայում, Նորվեգիայում, Ֆինլանդիայում և Շվեդիայում: